భారత శ్రీలంక ఆర్థిక, సాంకేతిక సహకార ఒప్పందం

ఆర్థిక, సాంకేతిక సహకార ఒప్పందం (ఎకనామిక్ అండ్ టెక్నాలజీ కో-ఆపరేషన్ అగ్రిమెంట్ - ETCA) భారత, శ్రీలంకల మధ్య ఈసరికే ఉన్న స్వేచ్ఛా వాణిజ్య ఒప్పందానికి ట్రేడ్-ఇన్ సర్వీసెస్, సేవా రంగానికి సంబంధించి అంశాలను చేర్చే  ప్రతిపాదిత దౌత్య ఒప్పందం.

శ్రీలంకలో తక్కువ-ఆదాయం కలిగిన వ్యక్తుల కోసం తక్కువ-ధర వస్తువులను పరిచయం చేయడానికి, భారతదేశానికి అధిక-విలువ కలిగిన వస్తువుల అమ్మకాలను పెంచడానికి, అదే సమయంలో విదేశీ పెట్టుబడులకు శ్రీలంకను మరింత ఆకర్షణీయంగా మార్చడనికీ ఒక మార్గంగా దీని మద్దతుదారులు ఈ ప్రతిపాదనను సమర్థించారు.  కానీ భారతదేశం శ్రీలంకను చౌక కార్మికులతో నింపుతుందని చాలా లాబీ గ్రూపులు ఆందోళన చెందాయి. ముఖ్యంగా IT పరిశ్రమ, చౌకైన భారతీయ టెక్ కార్మికుల ప్రవాహం పట్ల ఆందోళన చెందుతోంది. అనేక జాతీయవాద సమూహాలు, భారతదేశపు అధిక నిరుద్యోగిత రేటును ఎత్తి చూపాయి. రాబోయే విపత్తును నివారించి, శాంతిని కాపాడినందుకు శ్రీలంక భారతదేశానికి కృతజ్ఞతలు తెలియజేసింది.

ప్రతిపాదిత ఒప్పందం ప్రభావం ఇరుదేశాల ఆర్థిక వ్యవస్థలపై $50,000 కోట్ల పెరుగుదలగా ఉంటుందని అంచనా వేసారు. ఈశాన్య ఆసియా దేశాలైన తైవాన్, పీపుల్స్ రిపబ్లిక్ ఆఫ్ చైనాల మధ్య ఆర్థిక సహకార ముసాయిదా ఒప్పందం అని పిలువబడే ఆర్థిక యూనియన్‌తో దీన్ని పోల్చారు. రెండు ఒప్పందాలలోనూ భాగంగా ఉన్న ద్వీప దేశ ప్రజలను ప్రధాన భూభాగం నుండి వచ్చే చవక కార్మికులతో ముంచెత్తుతాయని రెండింటిపైనా ఒకేలాంటి ఆందోళనలు వ్యక్తమయ్యాయి.

 చరిత్ర 
ETCAకి ముందు అప్పటి మహింద రాజపక్ష ప్రభుత్వం భారతదేశంతో సమగ్ర ఆర్థిక భాగస్వామ్య ఒప్పందాన్ని ప్రతిపాదించింది.

 ప్రతిపాదిత ఒప్పందం 

 ట్రేడ్-ఇన్ సర్వీసెస్ 
శ్రీలంక తన సేవల మార్కెట్‌ను కంప్యూటర్, టెలికమ్యూనికేషన్, పర్యాటక, ఆర్థిక, ఆరోగ్యం, సముద్ర రవాణా, సహాయక సంబంధిత సేవల రంగాలలోని కార్మికులకు ద్వారాలు తెరిచింది. 

ఇంజనీరింగ్, పట్టణ ప్రణాళిక, ఆరోగ్యం మొదలైనవి, కంప్యూటర్, టెలికమ్యూనికేషన్, పరిశోధన, అభివృద్ధి, రియల్ ఎస్టేట్, వినోదం, సాంస్కృతిక, విద్య, పర్యావరణం, పర్యాటకం, నిర్మాణం, రవాణా సంబంధిత సేవలతో సహా వృత్తిపరమైన సేవల శ్రేణికి భారతదేశం తన సేవలను తెరిచింది.

 సంస్థలు 

 జాయింట్ కమిటీ 
రెండు దేశాలకు చెందిన మంత్రులతో ఒక సంయుక్త కమిటీ ఉంటుంది. కనీసం సంవత్సరానికి ఒకసారి సమావేశం కావాలని భావిస్తున్నారు.

 స్టాండింగ్ కమిటీ 
స్టాండింగ్ కమిటీ సీనియర్ సివిల్ సర్వెంట్స్‌తో కూడి ఉంటుంది. ఏడాదికి కనీసం రెండు సార్లు సమావేశమవుతుందని భావిస్తున్నారు. ఇది వాణిజ్యం, పరిశ్రమలతో సన్నిహిత సంబంధాలను కొనసాగించడానికి బాధ్యత వహిస్తుంది. అదే సమయంలో ఒప్పందానికి సవరణలను పరిష్కరించడానికి ఒక వేదికగా కూడా వ్యవహరిస్తుంది.

 మధ్యవర్తిత్వ ట్రిబ్యునల్ 
మధ్యవర్తిత్వ ట్రిబ్యునల్‌లో ఇరు దేశాలు ఒక్కో సభ్యుని నామినేట్ చేస్తాయి. ఇరు పక్షాలు అంగీకరించే ఒక సాధారణ సభ్యుడు ఉంటారు (లేకపోతే యాదృచ్ఛిక ఎంపిక ద్వారా ఎంపిక చేస్తారు), 

 జనాభా వివరాలు 
దిగువ పట్టిక భారత శ్రీలంకల ఉమ్మడి ఆర్థిక ప్రాంత జనాభాను చూపుతుంది:
2015/2016 రిపబ్లిక్ ఆఫ్ ఇండియా శ్రీలంక మొత్తం జనాభా (cr) 132.4  2.12 134[ <span title="This claim needs references to reliable sources. (January 2019)">వివరణ అవసరం</span> ].5 GDP (cr) 15,300,000 ₹  1183.9 రూ  229,508.29 € తలసరి GDP (L) 9.33 ₹  5.33 రూ  0.017 € నిరుద్యోగిత రేటు 4.8  4.4  n/a ప్రాంతం (L, km 2 ) 32.8724  0.6561  33.5285 GDP వృద్ధి (%) 7.1% 4.4  n/a ప్రజా రుణం (%GDP) 67.5  79.3  n/a సేవా రంగంలో % 57.9%  56.6  n/a ద్రవ్యోల్బణం 2.2%  3.7  n/a

 స్పందనలు 
రాణిల్ విక్రమసింఘే, శ్రీలంక ప్రధాన మంత్రి: "ఈ ఐదు దక్షిణాది రాష్ట్రాల జనాభా 25 కోట్లు, వీటి సంయుక్త జీడిపి $45,000 కోట్లు. శ్రీలంక $8,000 కోట్లు కలిసి ఈ ఉప ప్రాంతీయ ఆర్థిక వ్యవస్థ జిడిపి $50,000 కోట్లను దాటుతుంది," 
భారత హైకమిషనర్ YK సిన్హా : “మంగలి పనివారు, న్యాయవాదులు, ప్రొఫెసర్లతో సహా పెద్ద సంఖ్యలో భారతీయులు శ్రీలంకకు వస్తారని, వారు శ్రీలంకను స్వాధీనం చేసుకుంటారని వారు పేర్కొన్నారు. . . ఈ వాదనలు వినోదభరితమైనవి, పూర్తిగా అవాస్తవమైనవి," 

ముహుంతన్ కనగే – ICTA CEO : "ETCA పై సంతకం చేస్తే శ్రీలంకలో IT ఉద్యోగాలపై ప్రభావం చూపుతుందని మీరు నిజంగా అనుకుంటున్నారా? అని నేను తెలుసుకోవాలనుకుంటున్నాను. భారత ఐటి నిపుణులు శ్రీలంక బృందాలతో కలిసి పనిచేయకుండా తలుపులు మూసివేయాలన్నంత తక్కువ స్థాయికి చెందినవారమా?.  ప్రపంచవ్యాప్తంగా సాఫ్ట్‌వేర్ కోడ్ అభివృద్ధి చేయబడి, ఇంటర్నెట్ ద్వారా డెలివరీ చేయబడుతున్న ఈ రోజుల్లో, ఐటి నిపుణులు వచ్చి ఇక్కడి వారితో ముఖాముఖి పనిచేయడాన్ని నివారించడం చెరుపు చేస్తుందని మీకు తెలీడం లేదా? ఏది ఏమైనప్పటికీ, పనిని ఆన్‌లైన్‌లో అవుట్సోర్స్ చేయవచ్చు.

GMOA సభ్యురాలు డాక్టర్ హరిత అలుత్గే : “శ్రీలంక వాణిజ్య సంఘానికి ఎలాంటి నష్టం జరుగుతుందో మేము ఎత్తి చూపాము. ఒప్పందంలోని వాస్తవాలను చదివి, వాటిని అధ్యయనం చేసిన తర్వాతనే వారు ETCAని ఖరారు చేస్తారని మంత్రి మాకు తెలియజేసారు.” 

యంగ్ లాయర్స్ సర్కిల్ సభ్యులు : “శ్రీలంక శ్రామిక శక్తిపై వినాశకరమైన ప్రభావాన్ని చూపే ఈ ఒప్పందంపై సంతకం చేయవద్దని మేం ప్రభుత్వానికి చెబుతున్నాం. అందుబాటులో ఉన్న వివరాల ప్రకారం, భారతదేశ ఒత్తిడి కారణంగా ప్రభుత్వం రహస్యంగా ఈ ఒప్పందంపై సంతకం చేయవలసి వచ్చింది. ఈ ఒప్పందంపై ప్రభుత్వం మేధోపరమైన చర్చను ప్రారంభించాలని మేము డిమాండ్ చేస్తున్నాము. యువ న్యాయవాదులుగా, ప్రభుత్వం ఒప్పందాన్ని బహిరంగపరచి, నిపుణులను సంప్రదించాలని మేము కోరుతున్నాము” 

ఇండియన్ ఇన్‌స్టిట్యూట్ ఆఫ్ పబ్లిక్ అడ్మినిస్ట్రేషన్ ప్రొఫెసర్ గీతాంజలి నటరాజ్, “ఈ రాష్ట్రాలు శ్రీలంకకు సమీపంలో ఉన్నందున, ETCA ప్రధాన షిప్పింగ్ మార్గాల కూడలిలో ఉన్న శ్రీలంక ప్రత్యేక భౌగోళిక-వ్యూహాత్మక స్థానాన్ని ఒప్పందం ప్రభావితం చేస్తుంది. ETCA ప్రాంతీయ ఏకీకరణను కూడా పెంచుతుంది. ఇది, శ్రీలంకను దక్షిణాసియా భౌగోళిక-ఆర్థిక కేంద్రంగా మార్చగలదు."

 మూలాలు 

వర్గం:భారతదేశం కుదుర్చుకున్న వాణిజ్య ఒప్పందాలు